cyanic-selkie/wikianc huggingface dataset:
Rob Gronkowski
2010-sesongen
På besøk i hjembyen Buffalo i uke 16 tok Gronkowski imot to touchdownpasninger i kamp mot Buffalo Bills. I sesongfinalen mot Miami Dolphins fikk han sin første kamp med over 100 mottatte yards, da han tok imot seks pasninger for 102 yards og en touchdown, som gav ham 10 touchdowns i sesongen. I løpet av 16 kamper var Gronkowski starter 11 ganger og tok imot 42 pasninger for 546 yards. Til tross for at han gikk glipp av hele 2009-sesongen i college etter en ryggoperasjon gikk Gronkowski ikke glipp av en eneste kamp eller treningsøkt i 2010-sesongen; han var den første tight enden siden sammenslåingen av AFL og NFL som scoret ti touchdowns i sitt første år i ligaen. Patriots avsluttet sesongen 14–2 og vant divisjonstittelen i AFC East. Gronkowski fikk sin sluttspilldebut mot New York Jets i divisjonsrunden. Han tok imot fire pasninger for 65 yards i kampen, som endte med et overraskende nederlag for Patriots, 28–21.
Gronkowski ble nominert til Pepsi NFL Rookie of the Week tre ganger, i uke 10, 14 og 17, og vant to ganger og endte som nummer to i uke 10 bak Tim Tebow. Gronkowski var også nummer fem i avstemningen for tight ends til Pro Bowl 2011, og var nummer fire blant nykommere i ligaen. Gronkowski fikk én journaliststemme for Associated Press' All-Pro Team 2010 (journalister stemmer kun på én tight end). Han ble utvalgt til NFL All-Rookie Team.
2011-sesongen
Gronkowskis første mottatte touchdownpasning i 2011 kom på en 10-yard pasning fra Tom Brady i Patriots' 38–24 seier over Miami Dolphins i uke 1; Gronkowski tok imot seks pasninger ofr 86 yards mens Brady satte en lagrekord med 517 pasningsyards. Uken etter, mot San Diego Chargers, tok han imot fire pasninger for 86 yards og to touchdowns da Patriots vant 35–21. Han fulgte det opp med syv mottakelser for 109 yards og to touchdowns i et 34–31 tap mot Buffalo Bills. Over de neste fire kampene tok han imot totalt 19 pasnigner for 214 yards, og Patriots vant tre av kampene. I uke 9 mot New York Jets tok han imot åtte pasninger for 101 yards og én touchdown i et 24–20 nederlag. Mot Kansas City Chiefs i uke 11 tok Gronkowski imot to touchdownpasninger, og satte en personlig rekord med en 52-yard mottakelse og tangerte det totale antallet touchdowns fra 2010 etter bare ti kamper. Det tok ham kun åtte kamper å forbigå det totale antallet mottakelser og yards fra 2010.
Etter uke 11 ledet Gronkowski ligaens tight ends med 10 touchdowns; hans totalt 20 touchdowns var allerede en rekord for en tight end i sine to første sesonger. Han var nummer to blant tight ends i både mottakelser og mottatte yards (bak New Orleans Saints' Jimmy Graham) og var blant ligaens ti beste mottakere, men bare nummer to på Patriots bak wide receiver Wes Welker.
Gronkowski slo NFL-rekorden for touchdowns i en sesong av en tight end da han hadde sin andre kamp med tre touchdowns i Patriots' seier over Indianapolis Colts i uke 13. Etter å ha scoret to touchdowns på pasninger fra Tom Brady scoret Gronkowski en tredje touchdown to yards fra mållinjen. Pasningen ble først dømt en fremoverpasning, men ble senere erklært en sidelengs pasning, som regnes som et løp; per slutten av 2020-sesongen var det Gronkowskis eneste forsøk på et løp og hans eneste touchdown på løp. Det var også første gang en tight end hadde scoret en touchdown på løp siden Bo Scaife i 2006, og den første i Patriots' historie. Etter kampen holdt Gronkowski rekorden for touchdowns med 14, og delte rekorden for mottatte touchdownpasninger på 13 med Antonio Gates og Vernon Davis.
Uken etter, mot Washington Redskins, tok Gronkowski rekorden for mottatte touchdownpasninger for tight ends med sine touchdowns nummer 14 og 15; totalt i kampen tok han imot seks pasninger for en personlig rekord på 160 yards. Etter kampen ble han utnevnt AFC Offensive Player of the Week for første gang. Han avsluttet sesongen med 1 327 mottat yards og slo Jimmy Grahams rekord på 1 310 som ble satt tidligere samme dag. Han hadde også 18 touchdowns totalt hvorav 17 var fra pasninger, og begge var en NFL-rekord for tight ends. Gornkowskis 18 touchdowns var nest høyest i ligaen (etter Philadelphias LeSean McCoy med 20) og var like mange som hele St. Louis Rams kombinert. Hans 17 mottatte touchdowns var mest av noen spillere i ligaen, som var den første gang i ligaens historie at en tight end alene ledet ligaen i mottatte touchdownpasninger.
Gronkowski ble stemt til startende tight end for AFC i Pro Bowl 2012. Han var en av åtte Patriots-spillere som ble stemt til Pro Bowl og fikk 936,886 stemmer, mer enn tre ganger så mange som neste tight end, lagkameraten Aaron Hernandez, og tredje mest blant spillere i AFC etter lagkameratene Tom Brady og Wes Welker. Han ble også valgt som tight end for AP All-Pro førstelag med 44½ av 50 de 50 stemmene (44 stemte for Gronkowski, fem for Jimmy Graham, og en delte sin stemme mellom de to). Han ble rangert som #21 på NFL Top 100 Players of 2012.
Sluttspill 2011 (Super Bowl XLVI)
I Patriots' første sluttspill kamp, en 45–10 seier over Denver Broncos i divisjonsrunden, tangerte Gronkowski en sluttspillrekord i NFL da han tok imot tre touchdownpasninger, med 10 mottakelser for 145 yards. Gronkowski tok imot flere pasninger enn hele Broncos' angrep kombinert, i en kamp hvor quarterback Tim Tebow kun fullførte 9 av sine 26 pasningsforsøk. I AFC Championship, da Patriots vant 23–20 over Baltimore Ravens, forstuet Gronkowski ankelen etter en takling fra Ravens' safety Bernard Pollard; hans status var en av de store usikkerhetene i forkant av Super Bowl XLVI. Gronkowski klarte allikevel å avslutte kampen med fem mottakelser for 87 yards. I Super Bowl XLVI valgte Patriots å stille Gronkowski til start, men han spilte ikke en stor rolle i kampen. Med kun noen få sekunder igjen av kampen hadde Gronkowski en sjanse til å ta imot en Hail Mary-pasning fra Tom Brady, men klarte ikke å nå ballen. Han avsluttet kampen med to mottakelser for 26 yards, hans laveste resultat siden oktober. Patriots tapte kampen 21–17 mot New York Giants. Etter videre undersøkelser noen dager etter kampen ble det klart at Gronkowski måtte opereres for ankelskaden.
2012-sesongen
Den 8. juni 2012 signerte Gronkowski en 6-årig kontraktforlengelse verdt $54 millioner, den største kontraktforlengelsen for en tight end i NFLs historie. Dette inkluderte en signeringsbonus på $8 millioner, men hadde ingen endringer på kontraktårene 2012 og 2013. Gronkowski startet sesongen med å ta imot touchdownpasninger i to kamper på rad, i en 34–13 seier over Tennessee Titans og et 20–18 tap mot Arizona Cardinals. I uke 4 tok han imot fem pasninger for 104 yards og en touchdown i en 52–28 seier over Buffalo Bills. Mot New York Jets i uke 7 tok han imot seks pasninger for 78 yards og to touchdowns i en 29–26 seier.
Under Patriots' 59–24 seier over Indianapolis Colts i uke 11 tok Gronkowski imot syv pasninger for 137 yards og to touchdowns. Gronkowski knakk venstre underarm sent i fjerde kvarter under et ekstrapoengforsøk. Han ble den tredje tight enden i NFLs historie (etter Tony Gonzalez og Antonio Gates) til å nå tre sesonger med minst ti mottatte touchdownpasninger, og den første til å gjøre det tre sesonger på rad. Gronkowski deltok i trening igjen i uke 15 og scoret en touchdown mot Miami Dolphins i sesongfinalen i uke 17. Han skadet armen igjen i første kvarter av Patriots' første kamp i sluttspillet mot Houston Texans. Han måtte igjen opereres, og gikk glipp av resten av sluttspillet. I løpet av 11 kamper i seriespillet hadde Gronkowski 790 mottatte yards og 11 touchdowns. Han ble nominert til Pro Bowl til tross for at han hadde gått glipp av flere kamper, og ble rangert som #25 på NFL Top 100 Players of 2013.
2013-sesongen
I februar 2013 ble Gronkowski diagnostisert med en infeksjon i underarmen. Han måtte gå gjennom en tredje operasjon på underarmen for å fjerne infeksjonen og måtte deretter gå på antibiotika. Den 20. mai 2013 hadde han en fjerde operasjon for å erstatte en skinne i armen som ble plassert under den andre operasjonen og for å ta vevprøver. ESPNs Adam Schefter rapporterte at legene var håpefulle om at infeksjonen hadde blitt fjernet. DEn 18. juni 2013 hadde Gronkowski en ryggoperasjon. Den 20. oktober 2013 var han klar for kamp, mot New York Jets. Han hadde tre kamper med over 100 mottatte yards i løpet av seks kamper. I en kamp mot Cleveland Browns den 8. desember 2013 pådro Gronkowski seg en kneskade etter en takling fra safety T.J. Ward. Gronkowski revnet både en ACL og MCL, som betydde slutten på sesongen for ham. I løpet av syv kamper hadde Gronkowski 592 mottatte yards og fire touchdowns over seks kamper som starter. Gronkowski ble rangert som #41 på NFL Top 100 Players of 2014.
2014-sesongen
I sin første kamp etter operasjonene klarte Gronkowski å ta imot fire pasninger for 40 yards og en touchdown mot Miami Dolphins da Patriots tapte 33–20. Han hadde begrenset spilletid i en periode hvor Patriots prøvde å sakte få ham tilbake til sitt tidligere nivå. Uken etter, da Patriots slo Minnesota Vikings 30–7, tok han imot fire pasninger for 32 yards. Etter uke 3 hadde Gronkowski hadde Gronkowski én kampstart, 11 mottakelser, 116 mottatte yards og to touchdowns på kun 109 snaps på angrep (42 % av lagets totale snaps på angrep). I uke 8 hadde han sin første store kamp i sesongen da Patriots slo Chicago Bears 51–23 og Gronkowski tok imot ni pasninger for 149 yards og tre touchdowns. I uke 14 mot San Diego Chargers ble Gronkowski den første tight enden i ligaens historie til å ta imot 10 touchdownpasninger i fire forskjellige sesonger. I kampen, som Patriots vant 23–14, tok han imot åtte pasninger for 87 yards og en touchdown. Han avsluttet sesongen med 82 mottakelser for 1 124 yards og 12 touchdowns. Patriots avsluttet seriespillet 12–4 og vant divisjonstittelen i AFC East. Gronkowski ble utvalgt til sitt tredje Pro Bowl, og utnevnt til All-Pro førstelag for andre gang. Hans nominasjon til All-Pro var enstemmig, hvor hn vant alle 50 stemmene. Under ESPY Awards vant Gronkowski Comeback Player of the Year award for 2014-sesongen. Han ble rangert som #10 på NFL Top 100 Players of 2015.
Sluttspill 2014 (Super Bowl XLIX)
I divisjonsrunden mot Baltimore Ravens tok Gronkowski imot syv pasninger for 108 yards og en touchdown da Patriots vant 35–31. I AFC Championship mot Indianapolis Colts tok han imot tre pasninger for 28 yards og en touchdown da Patriots vant 45–7. Gronkowski spilte en stor rolle i Patriots' 28–24 seier over Seattle Seahawks i Super Bowl XLIX. Han tok imot seks pasninger for 68 yards og hadde en touchdown sent i andre kvarter. Gronkowski ble bøtelagt to ganger i løpet av sesongen, en gang for unødvendig røffing mot Colts' safety Sergio Brown og en gang i Super Bowl XLIX, hvor Gronkowski var en av tre spillere som fikk en bot på $8 628 for å ha slått en motspiller.
2015-sesongen
Under Patirots' åpningskamp på hjemmebane under Thursday Night Football mot Pittsburgh Steelers den 10. september 2015 tok Gronkowski imot fem pasninger for 94 yards og scoret tre av Patriots' fire touchdowns da laget vant 28–21. Dette var Gronkowskis tredje kamp med tre touchdowns, kun én fra wide receiver Randy Moss' lagrekord på fire. Det gjorde også Gronkowski til den første spilleren i NFLs historie til å ha flere kamper med tre mottatte touchdownpasninger mot Steelers. I løpet av Patriots' seks første kamper, som alle var seiere, hadde Gronkowski 34 mottakelser for 533 yards og seks touchdowns. Han la på 113 yards og en touchdown i en 36–7 seier over Miami Dolphins den 29. oktober. I Patriots' første nederlag i sesongen, den 29. november 2015 mot Denver Broncos, måtte Gronkowski kjøres av banen etter å ha skadet høyre kne i fjerde kvarter. Tidlige rapporter indikerte at skaden var mindre seriøs enn den hadde sett ut.
Etter å ha gått glipp av en uke var Gronkowski tilbake for Patriots' kamp mot Houston Texans 13. desember. Han tok imot fire pasninger for 87 yards og en touchdown, og nådde dermed 10 touchdowns og 1 018 yards i sesongen. Patriots vant kampen 27–6 og satte en stopper for en tapsrekke på to kamper.
Den 20. desember tok Gronkowski imot fem pasninger for 54 yards og en touchdown i en 33–16 seier over Tennessee Titans. Han dediserte touchdownen til sin venn Dana Parenteau, som døde to dager før kampen.
I Patriots' 27–20 seier over Kansas City Chiefs i divisjonsrunden av sluttspillet tok Gronkowski imot syv pasninger for 83 yards og to touchdowns. I AFC Championship, hvor Patriots tapte 20–18 mot Denver Broncos, ledet Gronkowski alle mottakerne i kampen med åtte mottakelser for 144 yards og en touchdown. Gronkowski scoret Patriots' siste touchdown, som kuttet Broncos' ledelse til to poeng, men New England klarte ikke å sikre en 2-point conversion og endte opp med tap.
Gronkowski ble utvalgt til Pro Bowl og AP All-Pro førstelag for fjerde gang i sin karriere; han hadde flest stemmer av alle spillere utenom quarterbackene for Pro Bowl og fikk 48 av de 50 stemmene for tight ends for All-Pro. Han ble rangert som #9 på NFL Top 100 Players of 2016.
2016-sesongen (Super Bowl LI)
Gronkowski gikk glipp av de to første kampene i -sesongen på grunn av en hamstringskade, og hadde begrenset spilletid i de neste to kampene. I kampen mot Buffalo Bills i uke 8 scoret Gronkowski sin 69. touchdown i seriespill, som også var hans 68. mottatte touchdownpasning, og slo dermed begge lagrekordene satt av Stanley Morgan. I uke 10 mot Seattle Seahawks, ble han taklet hardt i brystet av Earl Thomas, som man først trodde resulterte i en punktert lunge, men senere viste seg å være en lungekontusjon som førte til at han måtte sitte på benken i uke 11. Mot New York Jets i uke 12 skadet han ryggen i begynnelsen av andre halvdel, som resulterte i at han måtte opereres for skiveprolaps og dermed betydde slutten på sesongen for ham. Han ble offisielt plassert på injured reserve 3. desember 2016, dagen etter operasjonen. Han avsluttet sesongen med 25 mottakelser for 540 yards og tre touchdowns. Med 21,6 yards per mottakelse var han #1 blant tight ends i NFL i 2016. Gronkowski var fremdeles på injured reserve da Patriots vant Super Bowl LI den 5. februar 2017. New England slo Atlanta Falcons 34–28 i kampen, som ble Gronkowskis andre Super Bowl-seier. Til tross for at han måtte stå over åtte kamper ble han rangert som #23 på NFL Top 100 Players of 2017.
2017-sesongen (Super Bowl LII)
Etter å ha tilbragt slutten av forrige sesong på injured reserve var Gronkowski frisk for sesongstarten 2017. Under en seier mot New Orleans Saints i uke 2 pådro han seg en lyskeskade og måtte tas ut av kampen, men skaden førte ikke til at han måtte stå over noen kamper. Før han ble tatt av banen tok han imot seks pasninger for 116 yards, inkludert en 53-yard touchdown. Innen slutten av 4 var han igjen lagets leder i mottakelser og mottatte yards, men en knusningsskade i låret han pådro seg under en treningsøkt før Thursday Night Football-kampen mot Tampa Bay Buccaneers i uke 5 førte til at han måtte stå over kampen. I uke 12 mot Miami Dolphins tok Gronkowski imot fem pasninger for 82 yards og to touchdowns. Dette var hans 16. kamp med flere touchdowns, som slo lagrekorden som tidligere var satt av Randy Moss.
Mot Buffalo Bills i uke 13 tok Gronkowski imot ni pasninger for 147 yards da Patriots vant 23–3. I kampen angrep Gronkowski Bills' cornerback Tre'Davious White etter at White hadde intercepted en pasning ment for Gronkowski i fjerde kvarter, som gav White en hjernerystelse og førte til en straffe mot Gronkowski. Gronkowski mente selv at White burde ha fått en straffe for pasningsinterference. Dagen etter kampen, den 4. desember, ble Gronkowski suspendert i én kamp. Gronkowski anket suspensjonen, men fikk avslag den 5. desember. Uten Gronkowski tapte Patriots kampen mot Miami Dolphins i uke 14 20–27.
Uken etter satte Gronkowski en personlig rekord da han tok imot 168 yards i en 27–24 seier over Pittsburgh Steelers. Han tok imot tre pasninger på rad for 69 yards på Patriots' kampvinnende drive, og tok så imot en pasning for en 2-point conversion som gav Patriots en ledelse på 3 poeng. Det ble den fjerde gangen han nådde 1 000 yards i en sesong, og ble den tredje tight enden til å oppnå dette etter Tony Gonzalez og Jason Witten. Han ble utnevnt AFC Offensive Player of the Week for uke 15. Den 19. desember 2017 ble Gronkowski valgt ut til sitt femte Pro Bowl. Han avsluttet 2017-sesongen med 69 mottakelser for 1 084 yards, mest av ligaens tight ends, og åtte touchdowns. I januar 2018 ble han utnevnt til Associated Press' All-Pro førstelag, som tjente ham $2,5 millioner som del av et insentiv som ble lagt til i kontrakten hans i offseason 2017. Patriots avsluttet sesongen 13–3 og fikk en bye i første runde av sluttspillet. I divisjonsrunden mot Tennessee Titans tok han imot seks pasninger for 81 yards og en touchdown i en 35–14 seier. Den 21. januar 2018 pådro Gronkowski seg en hjernerystelse på en 21-yard mottakelse i AFC Championship Game mot Jacksonville Jaguars, og ble tatt av banen for resten av kampen. Han var klar for kamp igjen før Super Bowl LII mot Philadelphia Eagles. Han avsluttet tittelkampen med 116 mottatte yards og to touchdowns. I kampens siste sekunder prøvde han å ta imot en Hail Mary-pasning uten hell, og Patriots tapte kampen 33–41. Han ble rangert som #15 på NFL Top 100 Players of 2018.
2018-sesongen (Super Bowl LIII)
Patriots kom til enighet med Detroit Lions om en byttehandel som involverte Gronkowski i offseasonen, men avtalen ble droppet etter at tight enden nektet å gå med på å bli byttet. Den 24. april annonserte Gronkowski at han hadde hatt et møte med hovedtrener Bill Belichick og at han skulle spille i -sesongen. Han var tilbake på trening 5. juni etter å ha stått over minileiren, som bekreftet at han skulle fortsette å spille. I sesongåpningen mot Houston Texans tok Gronkowski imot syv pasninger for 123 yards og en touchdown i en 27–20 seier. Han hadde også sin første fumble siden 2012. I løpet av hans seks neste kamper hadde Gronkowski svakere resultater enn tidligere, med kun 22 mottakelser for 325 yards og ingen touchdowns. Han fikk sin andre touchdown i sesongen i en seier over New York Jets i uke 12. I uke 14, mot Miami Dolphins, tok han imot åtte pasninger for 107 yards og en touchdown da Patriots tapte 34–33. Miami vant i kampens siste sekunder, da Gronkowski spilte forsvar. Dette skjedde fordi Gronkowski ofte spilte som en safety når Patriots skulle forsvare mot Hail Mary-pasninger. Ved slutten av seriespillet hadde Gronkowski tatt imot 47 pasninger for 682 yards og tre touchdowns.
Patriots nådde sluttspillet som andre seed i AFC. I divisjonsrunden mot Los Angeles Chargers tok han imot en 25-yard pasning da Patriots vant 41–28. I AFC Championship mot Kansas City Chiefs tok han imot seks pasninger for 79 yards da Patriots vant 37–31 på overtid. Gronkowski avsluttet Super Bowl LIII mot Los Angeles Rams med 87 mottatte yards, og Patriots sikret tittelen 13–3. Han satte samtidig rekorden for mottakelser og yards for tight ends i Super Bowls med 23 mottakelser og 297 yards. Hans største øyeblikk kom da stillingen var uagjort, 3–3, i fjerde kvarter, og han tok imot en 29-yard pasning fra Tom Brady som gav Patriots en ny første down på Rams' 2-yard linje og eventuelt gav Patriots kampens eneste touchdown på et løp fra Sony Michel.
Ett år som pensjonert
Den 24. mars 2019, etter ni sesonger i ligaen, annonserte Gronkowski at han pensjonerte seg fra NFL via Instagram, 29 år gammel. Han forklarte avgjørelsen sin fem måneder senere, hvor han forklarte at smertene og skadene han hadde pådratt seg i løpet av karrieren hadde påvirket hans mentale helse,"«I was not in a good place. Football was bringing me down, and I didn't like it. I was losing that joy in life... I could play right now if I wanted to play. I'm feeling good. Physically, I could do it. Mentally-wise, desire-wise, it's not there... I am very satisfied with where I am in life right now. I truly believe going through those tough times, nine years, off the field, on the field, has brought me to this point. I believe I'm on the right path in my life.»"
2020-sesongen (Super Bowl LV)
Den 21. april 2020 byttet Patriots, som fremdeles hadde rettighetene til Gronkowski, ham til Tampa Bay Buccaneers sammen med et pick i syvende runde mot et kompensasjonspick i fjerde runde i NFL Draft i 2020. Byttet gjenforente ham med sin tidligere quarterback for Patriots Tom Brady, som signerte en kontrakt med Buccaneers en måned tidligere. Hovedtrener Bruce Arians sa at det var Brady som hadde lagt press på laget for å bytte til seg Gronkowski.
Den 18. oktober 2020 tok Gronkowski imot fem pasninger for 78 yards og hans første touchdown med Buccaneers i en 38–10 seier over Green Bay Packers. Det var Gronkowskis første touchdown siden 9. desember 2018, mot Miami Dolphins. I uke 12 mot Kansas City Chiefs tok han imot seks pasninger for 106 yards da Buccaneers tapte 27–24. Mot Detroit Lions i uke 16 tok Gronkowski imot to pasninger for 58 yards, begge for touchdowns, da Buccaneers vant 47–7. Totalt i sesongen tok han imot 45 pasninger for 623 ayrds og syv touchdowns.
Gronkowski tok imot to av de tre touchdownpasningene Tom Brady kastet i Buccaneers' 31–9 seier over Chiefs i Super Bowl LV. Dette gav ham og Tom Brady rekorden for flest touchdowns mellom en quarterback og en mottaker i sluttspillet med 14. De hadde tidligere delt rekorden på 12 med Joe Montana og Jerry Rice.
2021-sesongen
Den 22. mars 2021 signerte Gronkowski en kontraktforlengelse for ett år verdt $10 millioner.
Hvor Gronkowski hadde kommet seg gjennom 2020-sesongen med få skadeproblemer skulle 2021 vise seg å være mer problematisk. I sesongåpningen mot Dallas Cowboys tok Gronkowski imot 8 pasninger for 90 yards og to touchdowns; Buccaneers vant kampen etter et field goal med kun 2 sekunder igjen av kampen. I uke 3 mot Los Angeles Rams tok han imot fire pasninger for 55 yards før han ble knakk flere ribbein og punkterte en lunge etter en takling, som holdt ham på sidelinjen i de neste 7 ukene. Han forsøkte å spille gjennom et par snaps i uke 8, men ble snarlig tatt av banen igjen. I hans første fulle kamp etter skaden, mot New York Giants i uke 11, tok han imot 6 pasninger for 71 yards. Han fikk sin første kamp med 100+ mottatte yards i sesongen uken etter mot Indianapolis Colts, og fulgte det opp med sin tredje kamp med flere touchdowns i sesongen da han scoret to ganger mot Atlanta Falcons i uke 13, som også flyttet ham og Brady opp til nest-flest touchdowns mellom to spillere med 90, bak Peyton Manning og Marvin Harrison.
Den 21. juni 2022 annonserte Gronkowski igjen at han skulle legge opp.
Priser og utmerkelser
NFL
NCAA
WWE
Media
Arv
Gronkowski har blitt beskrevet som en «NFL supernova», en «sui generis», en «gold standard», en «generational marvel» og en «on-field force of nature», Gronkowski revolusjonerte posisjonen tight end og ble et eksempel på hva posisjonen kunne og burde bestå av. For ESPN, «it felt like the tight end position was invented in response to his rare gifts, the singular marriage of power and grace he brought to the game.»
Gronkowski fikk skryt for å være allsidig, like god som en wide receiver til å ta imot pasninger og like god til å blokkere som en offensive lineman. Med slike evner på et toppnivå er han en av de mest komplette og ekte tight endene, i motsetning til andre spillere i posisjonen som enten spilte som en mottaker eller som en blokkerer. På 198 cm, 120 kg og 27 cm fra tommel til lillefinger har han blitt sammenlignet med NBAs LeBron James og Shaquille O'Neal som en av de mest fysisk imponerende idrettsutøverne i USAs historie. Gronkowski er også kjent for å ha høy fotball-IQ, og er anerkjent for å være allsidig og intelligent når det gjelder å løpe ruter. Han var den høyest rangerte tight enden i den årlige NFL Top 100 Players fem ganger, og Patriots inkluderte ham på sitt 2010s All-Decade Team. Han har satt flere rekorder og ble utvalgt til både NFL 2010s All-Decade Team og NFLs 100th Anniversary All-Time Team. Gronkowski blir også ofte sett på som en av idrettens beste tight ends noensinne.
Hans personlighet gjorde ham ikke bare til en favoritt blant tilhengere, men også et ikon og en folkehelt. Gronkowski anses å ha en av de mest unike personlighetene i idrett, og ha spilt med «an inimitable combination of acrobatic athleticism and reckless abandon» samtidig som han aldri mistet sin ungdommelige entusiasme og humor.
"Gronk Spike"
Gronkowski har blitt nevnt som spilleren som gjenintroduserte spiken som en touchdownfeiring, og gjøre feiringen til sin egen. Hans «Gronk Spike» ble introdusert først etter at NFL lettet restriksjonene mot feiringer, da han scoret sin andre touchdown i NFL den 26. september 2010. Feiringen ble til et fenomen for tilhengere, og MIT Sloan Sports Analytics Conference regnet seg frem til at Grankowskis arm beveger seg 130° og ballen forlater hånden hans med en hastighet på med en kraft på 881 newton. Han er også kjent for å danse før han spiker ballen, og imiterte dronningens garde, som han selv beskrev som «that little nutcracker dude» da han feiret en touchdown i Wembley Stadium i Storbritannia.
Utenfor idretten
I juli 2015 skrev Gronkowski memoaret It's Good to be Gronk sammen med Jason Rosenhaus. Boken ble publisert gjennom Simon & Schuster og Derek Jeters Jeter Publishing og ble en New York Times Bestseller.
I 2019 ble Gronkowski inkludert i ESPNs World Fame 100, en liste over verdens mest kjente idrettsutøvere; de anslo at hans inntekter fra sponsoravtaler og lignende det siste året var på $8 millioner. I mars 2021 ble hans første NFT kortsamling solgt for $1,2 millioner.
Sponsoravtaler
Gronkowski har deltatt i reklamer for selskaper som Nike, Dunkin' Donuts, Visa, T-Mobile, Tide, Lyft, JetBlue, Zynga, Cheerios, Oberto, SixStar Pro, Bodyarmor SuperDrink, DraftKings, Kids Footlocker, og videospillene Mobile Strike og Halo med flere.
I 2012 begynte PLB Sports å selge «Gronk Flakes», en frokostblanding oppkalt etter Gronkowski. Det originale opplaget på 64 800 boksert kostet $3,99 og var tilgjengelig i Stop & Shop i New England. Etter suksessen lanserte PLB Sports «Gronk's Hot Sauce» i 2015. Året etter lanserte Gronkowski i samarbeid med Monster Energy en drikke med navnet «Gronk» som ble distribuert av Coca-Cola.
Gronkowski spilte i flere reklamer for Tide, inkludert i reklamer produsert i anledning Super Bowl LI. Han var i reklamer for produktet «Tide Pods», og spilte senere i en PSA etter en viral trend som utfordret barn og unge til å spise tablettene.
I august 2019 sa Gronkowski at cannabidiololje (CBD), delen av cannabisplanten som ikke er psykoaktiv, hadde hjulpet ham med smerteproblemer han hadde slitt med i over et tiår, og har siden prøvd å overtale idrettsforbund til å la spillere bruke det som smertestillende.
Film, TV og andre medier
Gronkowski har vært på forsiden av blant annet GQ, ESPN The Magazine, ESPN The Body Issue, Sports Illustrated, og Muscle & Fitness. Han var også på forsiden av Madden NFL 17 som ble publisert av EA Sports i 2016 for PlayStation 4, PlayStation 3, Xbox One og Xbox 360. På forsiden av spillet poserte Gronkowski mens han utførte en «Gronk Spike».
I desember 2014 ble det publisert en erotisk roman inspirert av Gronkowski med navnet A Gronking To Remember, skrevet av Lacey Noonan. Gronkowski leste selv utdrag fra boken på Jimmy Kimmel Live! og komikeren Gilbert Gottfried, og rapperen Travis Scott har også lest høyt fra boken.
Gronkowski jobbet som en ekspert for Fox Sports' dekning av NFL da han var pensjonert i 2019, og debuterte under Fox NFL Thursday. Gronkowski var også en vert under Fox's New Year's Eve with Steve Harvey i New York i 2019.
Gronkowski er en stor tilhenger av fribryting og hadde sin første cameo under André the Giant Memorial Battle Royal under WrestleMania 33 i 2017. Han var vert for WrestleMania 36 4. og 5. april i 2020, og vant WWE 24/7 Championship den andre dagen av arrangementet. Etter å ha holdt tittelen lengst i én sammenhengende periode mistet han eventuelt beltet til R-Truth den 1. juni 2020. Senere samme år vant han Celebrity of the Year under WWEs Slammy Award.
I den tredje sesongen av Fox' The Masked Singer deltok Gronkowski som «White Tiger» og nådde sesongens niende uke før han ble avslørt. I april 2020 deltok han og hans partner Camille Kostek i musikkvideoen for sangen «I'll Wait» av Kygo. Han var også lagkaptein for panelshowet Game On! som hadde premiere 27. mai 2020 på CBS.
Han var igjen vert under Kids' Choice Awards på Nickelodeon i 2022 sammen med Miranda Cosgrove.
Veldedighetsarbeid
I tillegg til sin egen stiftelse har Gronkowski også hjulpet Make-A-Wish Foundation og Patriots Foundation. Han barberer også hodet årlig for «One Mission Buzz Off» for barn med kreft. Gronkowski, som er kjent for å være gavmild med både sin tid og ressurser, har flere ganger møtt opp på barnesykehus og skoler i New England for å støtte lokale veldedigheter. I 2016 gav New England Patriots ham «the Ron Burton Community Service Award» for sitt veldedighetsarbeid og arbeid lokalsamfunnet.
Den 26. mars 2019 ble han tildelt Merit Award av United Service Organizations, som tildeles «individuals of outstanding creative talent who are dedicated to serving others through volunteerism.» Den 6. april samme år ble han tildelt Wish Hero Award av Make-A-Wish Foundation for sitt arbeid med stiftelesn, hvor han hadde oppfylt ønskene for 14 barn med livstruende sykdommer i løpet av sin karriere som idrettsutøver.
Gronkowski og hans partner Camille Kostek donerte over 20 000 artikler med personlig vernetustyr til sykehus og brannstasjoner under koronaviruspandemien. I 2021 donerte han $1,2 millioner ment for å renovere Charlesbank Playground på Boston's Charles River Esplanade med et håp om at «it will motivate kids to be outdoors, get fit and have fun».
Privatliv
Gronkowski har vært i et forhold med modellen Camille Kostek siden 2015. De to møttes under et arrangement for veldedighet i regi av Patriots på Thanksgiving 2013. De bor i Foxborough i Massachusetts og i Tampa i Florida.
Gronkowski har ikke brukt noen av pengene han har tjent fra sine kontrakter i NFL, han har kun brukt det han har tjent på sponsoravtaler og lignende.
Henrik Mansika
Henrik Oskar Salamon Mansika (født 23. juni 1881, død 8. oktober 1930) var en norsk skomaker, og en pioner innen arbeiderbevegelsen i Nord-Norge.
Manzika var formann i foreningen «Ungdommens vel» i Hammerfest og bidro sterkt sammen med Anton Hermo til å politisere Arbeider- og Fiskerforeningen i Hammerfest til fordel for venstresiden. Han reiste mye rund i Nord-Norge og agiterte for organisering av arbeiderungdommen. Han stiftet flere ungdomslag, og sto i 1912 bak stiftelsen av Tromsø-laget i Norges Socialdemokratiske Ungdomsforbund. Tromsø-laget ble opprettet 12. mai dette året.
Blasieholmen
Blasieholmen er en halvøy på Norrmalm i Stockholms innerstad, vest for Nybroviken og øst for Strömmen og Gamla stan og strekker seg sørover til Skeppsholmsbron. På 1600-tallet var det skipsbygging på Blasieholmen og det kjente svenske krigsskipet «Vasa» ble bygget der i årene 1626-1628.
Nueva Gerona
Nueva Gerona er en by på den cubanske øyen Isla de la Juventud som har 47,468 innbyggere (2007).
Blasieholmen
Blasieholmen var fram til begynnelsen av 1700-tallet en øy og var adskilt fra Norrmalm av elven Näckström.
Ministerhotellet som var de norske statsrådenes kontor i unionstiden med Sverige (1814-1905) lå på Blasieholmen.
På Blasieholmen finner en blant annet Nationalmuseum, Grand Hôtel og Strand Hotel, Frimurare Orden, Wallmans Salonger samt Dahlgrens og Wedholms restauranter.
Basområdet Blasieholmen hadde i 2005 bare elleve fastboende, men 5,385 arbeidsplasser.
Sørhavsjo
Sørhavsjo (Stercorarius antarcticus) er en predatorisk pelagisk overflatebeitende sjøfugl i jofamilien (Stercorariidae), som tilhører gruppen med måkefugler (Lari). Arten er en kleptoparasitt og tilhører gruppen av «skuer». Tre underarter anerkjennes.
Biologi
Fjærdrakten er i hovedsak mørk brun til lysere brun med innslag av blekere flekker og lyse markeringen på vingene. Nebbet er ganske stort og kroppen tett og staut i formen. Ssp. lonnbergi har færre lyse flekker enn de andre underartene og framstår med ei noe mer gylden fjærdrakt enn de andre. Ssp. hamiltoni har få hvite eller gyldne flekker og mindre rustrødt på kroppen, og også denne underarten er litt større enn nominatformen.
Hekketiden begynner i oktober–november. Arten er svært territorial og hekker i løse kolonier. Kan også hekke i trioer eller større grupper, men kun med én hunn i hvert territorium. Hunnen legger normalt to egg (uerfarne hunner kan legg kun ett) som inkuberes i løpet av 28–32 dager. Avkommet forlater redet etter 1–2 dager og blir flygedyktige etter 40–50 dager.
Inndeling
Inndelingen følger Birds of the World og er i henhold til Winkler et al. (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Østerdal Arbeiderblad
Østerdal Arbeiderblad var en avis som kom ut på Elverum fra 7. juli 1915 til 2. desember 1932. Søndre Østerdalens Arbeiderparti bestemte i 1913 at de skulle starte en avis for distriktet. Avisen ble vedtatt stiftet 9. mai 1915, og startet utgivelse to måneder senere under navnet Østerdalens Social-Demokrat. Første redaktør var Olav Sæter og faktor var Johs. Borchgrevink.
I 1918 hadde avisen 3200 abonnenter i kommunene Elverum, Stor-Elvdal, Trysil og Åmot. I 1919 skiftet den navn til Østerdalens Arbeiderblad med undertittelen «og Østerdalens Social-Demokrat».
Avisa hadde slitt økonomisk helt siden starten, og i 1921 diskuterte man sammenslåing med Hamar-baserte Arbeideren. I 1923 kom det til nye samtaler, men Arbeideren ønsket det ikke. I 1922 ble J. Stubberud redaktør mens Olav Sæter satt på Stortinget. Året etter kom han på kant med sitt mer kommunistiske bladstyre, og Evald Solbakken tok over en periode. Faktor Borchgrevink og redaktøren sto på hver sin side i splittelsen i Ap, og dette kunne merkes i avisa de dagene redaktøren var borte. Da sto Borchgrevink for redaksjonen og sørget for stoff fra Tranmæl-fraksjonen. På grunn av dette dro ikke redaktør Solbakken til det viktige Ap-landsmøtet i 1923, som endte med partisplittelse.
11. november 1923 ble det vedtatt at Østerdalens Arbeiderblad skulle redigeres i overensstemmelse med Arbeiderpartiet, og Solbakken ble avskjediget. Olav J. Sæter kom tilbake som redaktør.
På grunn av de interne stridigheter mellom kommunistene og sosialdemokratene i Arbeiderpartiet ble avisa en periode fra 1923 til 1925 ble gitt ut i hele Hedmark under navnet Hedmark fylkes Arbeiderblad med undertittelen «før Østerdalens Arbeiderblad». Da Hamar Arbeiderblad ble startet i 1925 endret avisa navn tilbake til Østerdalens Arbeiderblad.
I 1930 endret avisa navn til Østerdal Arbeiderblad. I 1932 valgte flere arbeiderlag i Østerdalen HA som sitt organ for ØA. Høsten 1932 ønsket også arbeiderlaget i Elverum en sammenslåing, og 23. november vedtok lokallagene av Arbeiderpartiet i Hedmark at avisa skulle slås sammen med Hamar Arbeiderblad. Siste utgave kom fredag 2. desember 1932. Hamar Arbeiderblad hadde undertittelen «… og Østerdal Arbeiderblad» til og med 26. januar 1988.
MAVEN
Mars Atmosphere and Volatile EvolutioN (MAVEN) er en romsonde i bane rundt Mars, og er en del av NASAs Mars Scout-program. Romsonden ble skutt opp 18. november 2013, og har siden 22. september 2014 gått i bane rundt Mars.
Ljodahått
Ljodahått (norrønt: ljóðaháttr) er et versemål som brukes i norrøn diktning.
Versemålet består av to kortlinjer og ei full-linje. Kortlinjene har hver to trykktunge stavelser som bindes sammen til ei langlinje med stavrim. Full-linja har to eller tre trykktunge stavelser med stavrim innafor linja. Altså: Innenfor hver halvstrofe er de to første linjene bundet sammen med stavrim, og så rimer den tredje på seg sjøl. I fornyrdislag, derimot, er to og to linjer bundet sammen (med stavrim) hele veien. Her er et eksempel fra Håvamål:
Ofte kan en merke en innholdsmessig motsetning mellom første og andre halvstrofe. Håvamål-strofen viser en kontrast mellom kroppens forgjengelighet i første halvstrofe og gjetordets uforgjengelighet i andre.
Temnostega
Temnostega er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utbredelse
Arten er endemisk for Crozetøyene i Sørishavet.
NM i hopp uten tilløp 1962
NM i hopp uten tilløp 1962 var en del av NM i friidrett 1962.
Mesterskapet ble arrangert i Mo i Rana 25. februar. Arrangør var Mo IL.
Arkitekturåret 1818
Arkitekturåret 1818 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1818.
Mars Scout-programmet
Mars Scout Program er et nytt NASA-programm for små, billige oppdrag til Mars, valgt ut blant innovative forslag av en vitenskapelig komite. De første planlagte oppdragene i dette programmet var Phoenix, i utgangspunktet et landingsfartøy som skulle erstatte det nedlagte oppdraget Mars Surveyor. Phoenix ble skutt opp i august 2007, men i november 2008 ble kontakten med romsonden brutt og den ble erklært «død».
Simon Kjær
Simon Thorup Kjær (født 26. mars 1989) er en dansk fotballspiller som spiller for den italienske klubben AC Milan.
Simon Kjær spiller i midtforsvaret, og har sine beste egenskaper i hodespillet og overblikket. Han spilte 19 ligakamper i den øverste danske serien, SAS ligaen, samt to cupkamper i sin debutsesong for FC Midtjylland, før han ble solgt til Palermo. Det ble derfor kun én sesong på superligalaget i det midtjyske, før utlandet kalte. Derfor sammenlignes Kjær også med en annen dansk midtforsvarer, Daniel Agger, da de begge har hatt kometkarrierer i SAS ligaen, for så å bli solgt til utlandet for store pengesummer. I den forbindelse har Kjær også uttalt at Agger er hans forbilde. Begge to var de dyreste spillerne som ble solgt fra sine respektive klubber (Brøndby IF - FC Midtjylland).
Ungdomsårene
Simon Kjær spilte i de tidlige ungdomsår i Lund IF, som er den lokale fotballklubben i byen Lund, hvor han er oppvokst. Etter å ha vist sitt talent i en tidlig alder, ble Kjær hentet til talentlaget i Horsens, hvor han som andreårs lilleputtspiller ble tatt ut til guttelaget i AC Horsens. Deretter ble han hentet til fotballakademiet i FC Midtjylland, hvor han utviklet seg ytterligere, og etter et par sesonger banken han på døren til en plass på førstelaget.
FC Midtjylland
I foråret 2008 valgte FC Midtjylland å akseptere et stort tilbud fra den italienske klubben Palermo. «Millionær-Kjær» var overskriftene i mediene da den konkrete avtalen ble kjent for offentligheten, hvor det blant annet kom frem at handelen kom til å koste Palermo omkring 4,5 millioner euro (ca. 35 millioner NOK.) i overgangssum, samtidig med at Simon Kjær kunne heve en årslønn på ca. 6 millioner danske kroner i en alder av 19–20 år. Simon Kjær gikk derfor til Palermo sommeren 2008 på en 5-årig kontrakt.
Olga Dovgun
Olga Dovgun (født 1. september 1970) er en kasakhstansk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 22 i 10 meter luftrifle.
Simon Kjær
2008-09
Språkproblemene overvant Kjær raskt, ettersom han også hadde hatt undervisning i italiensk i Danmark i tiden før han skulle flytte til Italia. Dermed fikk han sin debut kort tid etter sesongstart, da han ble satt til å spille i midtforsvaret i andre omgang av kampen mot Fiorentina i den 8. serierunden 26. oktober 2008.
Simon Kjær har en klausul i sin kontrakt med Palermo, som sier at han kan kjøpes fri for 12 millioner euro.
I debutsesongen spilte han 27 ligakamper, med 4 gule kort, 3 scoringer og i alt 2,029 minutters spilletid.
2009-10
I gjennom hele forsesongen jobbet Kjær hardt med sine lagkamerater og kom blant annet på scoringslisten mot Denizlispor i Palermos treningsopphold i Østerrike. Da sesongen startet var Kjær igjen med fra start og fikk spille samtlige minutter.
Kjær vant også prisen «Årets mandlige talent 2009» foran Nicklas Bendtner fra Arsenal FC og Christian Eriksen fra Ajax Amsterdam.
U-landslag
Simon Kjær debuterte som 17-åring for Danmarks U19-landslag. Med gode prestasjoner i landskapene og stigende suksess på FC Midtjyllands andrelag ble Kjær kaptein for U19-landslaget. Han spilte ti kamper og scoret ett mål på U19-landslaget.
Etter skiftet til Palermo ble han tatt ut til U21-landslaget til en treningskamp mod Tyskland, hvor han ble utropt som Danmarks beste spiller. Også en enkelt U20-landskamp har han spilt.
A-landslaget
Simon Kjær ble tatt ut til på det danske A-landslaget for andre gang den 25. mai 2009, i forkant av den viktige kvalifiseringskampen mot erkerivalen. Han spilte hele kampen, som Danmark vant 1–0, og felte underveis svenskenes Olof Mellberg, slik at Sverige fikk straffespark.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Personlig
«En komplett forsvarer, som har det hele – inklusiv hurtighet, forutseenhet og styrke i luften – dansken er en av de viktige grunner til at Palermo kjemper om en plas i Europaligaen. Alle store klubber i Europa vil ha Kjær nå» lød begrunnelsen for utvelgelsen på goal.com. Årets lag: Júlio César – Maicon, Simon Kjær, Giorgio Chiellini, Paolo Maldini – Esteban Cambiasso, Felipe Melo, Thiago Motta – Zlatan Ibrahimović, Diego Milito, Mauro Zarate.
Knowledge and the Body-Mind Problem
Knowledge and the Body-Mind Problem: In Defence of Interaction («Viten og kropp–sinn-problemet. Et forsvar for interaksjon») er en bok av den østerriksk-britiske filosofen Karl Popper (redigert av Mark Amadeus Notturno i samarbeid med forfatteren), som kom ut på forlaget Routledge (London) i 1994, bare kort tid etter forfatterens død. Boka inneholder en tidligere upublisert foredragsrekke i seks deler, som Popper holdt ved Emory University i 1969. Siden Popper hadde holdt foredragene uten manus, er boka basert på en transkripsjon av et båndopptak av foredragene. Popper tar opp sinnsfilosofiske temaer, spesielt kropp–sinn-problemet, som han utdyper i bøkene Objective Knowledge (1972) og The Self and Its Brain (1977).
Popper begynner med å skissere det han kaller «objektiv viten» (eller «verden 3»), altså teorier og annen form for kunnskap som har blitt delt med andre (gjennom språk eller skrift) og dermed eksisterer uavhengig av de subjektive tankene til opphavspersonen («verden 2»). Ifølge Popper har det skjedd en samevolusjon mellom objektiv viten og det menneskelige sinn, muliggjort gjennom språket.
Poppers tilnærming til kropp–sinn-problemet er at ingen av de foreslåtte forklaringene kan motbevises, men han presenterer argumenter mot både fysikalismen (materialismen, dvs. at bare kroppen er reell), idealismen (at bare sinnet er reelt) og epifenomenalismen (at sinn og kropp er to sider av samme sak). Selv forsvarer han en interaksjonisme, som går ut på at den fysiske verden kan påvirkes av objektiv viten, med bevisstheten eller jeg-et som bindeledd.
Vepsere
Vepsere er et finsk-ugrisk urfolk som holder til på Karelen i Russland. Sammen med samer og nenetsere regnes vepserne som ett av tre urfolk i Barentsregionen.
Ottar fra Hålogaland fortalte at bjarmenes språk minnet ham om samisk, og gjennom arbeid av blant andre historikeren Håkon Stang anses det sannsynliggjort at bjarmene kan identifiseres som den østersjøfinske folkegruppen vepsere. I Norge i moderne tid ble vepsere kalt «russetsjuder».
Vepserne teller i dag 6 000 – 13 000 mennesker, litt etter hvordan man regner på det. Om man teller med såkalte «kareliserte» vepsere, teller de nærmere 100 000. De stammer fra områdene rundt Kvitsjøen. I dag holder de fleste til 70-80 km sør for Petrozavodsk, hovedstaden i den autonome russiske republikken Karelia. Flest bor det i den lille russiske byen Sheltozero, der det finnes et museum for vepsernes historie, hvor en trestatue av «skogens herre» (en sentral skikkelse i vepsisk kosmologi) tar imot de besøkende; et diorama som skildrer vepsiske steinhoggere som dro rundt i det russiske keiserdømme og senere i Sovjetunionen, områdets kjente bringebærrøde kvarts, samt vepsernes volost som bare varte i ti år (1994-2004).
Russere har kalt både vepsere, votere, estere og karelere for tsjuder, russisk чудь. Ordet har gått inn i samisk som čuđit, og ble brukt om finsk–ugriske folkeslag i øst. I Norge er tsjudene kjent fra stedsnavn i Finnmark og fra filmen Ofelaš – Veiviseren.
Vepserne snakket opprinnelig vepsisk, men på grunn av hard statlig russifisering har språket gått kraftig tilbake, og i dag kan bare omkring halvparten av vepserne snakke vepsisk. I motsetning til russerne, som bruker det kyrilliske alfabetet, bruker vepserne det latinske.
De tradisjonelle leveveiene hos vepserne har i stor utstrekning gått tapt, men før de var gode murere, tømrere og snekkere. Flesteparten av vepserne er i dag russisk-ortodokse.
Berit Schei
Berit Schei (født 12. oktober 1950) er norsk lege (gynekolog) og professor i samfunnsmedisin.
Etter oppveksten i Trondheim tok hun cand.med. i Oslo i 1978 og fikk etter turnus jobb som gynekolog ved Innherred sykehus i Levanger. For Palestinakomiteen var hun i Sør-Libanon på oppdrag i 1982. I 1980-årene satt hun i likestillingsnemnda i Den norske legeforening og hun var pådriver for å få etablert voldtektsmottak ved Regionsykehuset i Trondheim (åpnet 1988).
Med stipend fra Norges almenvitenskapelige forskningsråd (NAVF) ble hun dr.med. i 1990 på avhandlingen «Fanget i kjærlighetens vold - fysisk og seksuell mishandling - en risiko for gynekologiske sykdommer og svangerskapskomplikasjoner». Dette var ved Universitetet i Trondheim der hun fortsatte som leder for kvinneforskningen, og ble professor i samfunnsmedisin. For Norsk Folkehjelp jobbet hun i 1994 i Zenica, Bosnia ved en klinikk for voldtatte kvinner. Til 100-årsjubileumet for Norske Kvinners Sanitetsforening i 1996, var Schei en av fire som fikk en pris på 250 000 kroner. I 1997–98 var hun gjestende professor ved University of Toronto.
Fra 1998 er hun landets første professor i kvinnehelse og overlege ved Kvinneklinikken ved St. Olavs Hospital. Etter ett år som leder for det nyopprettede Center for Voldtægtsofre, Rigshospitalet København (og en adjunkt professorstilling ved Universitetet i København 2000–05), ble hun i 2001  utnevnt av Justis- og politidepartementet til å sitte i Kvinnevoldsutvalget, som i 2003 konkluderte med NOU-rapporten «Retten til et liv uten vold». Hun vant Kvinnerettsprisen fra Samarbeidsgruppa for 25. november i 2004 og Dixiprisen i 2006. Hun fikk Karl Evangs pris i 2008 på kroner 50 000 for sitt arbeid mot vold mot barn og kvinner. Samme året fikk hun hedersprisen fra Norsk gynekologisk forening. Hun ble utnevnt til Ridder av 1. klasse av Den Kongelige Norske St. Olavs Orden for sin innsats for kvinnehelse i 2022.